Talous- ja henkilöstöhallinnon palvelukeskushanke
Jakelussa mainituille

KÄYTTÖÖNOTTOPROJEKTIN SEKÄ HENKILÖSTÖMUUTOKSEN TUKIRYHMÄN ASETTTAMINEN 
1.	Tausta ja tavoitteet

Oikeusministeriö keskittää talous- ja henkilöstöhallinnon tukipalvelut oikeusministeriön alaiseen Oikeushallinnon palvelukeskukseen vuoden 2006 alusta lukien.  Palvelukeskuksen suunnittelua ja perustamiseen liittyvää valmistelua varten on käynnistetty 4.6.2004  PALVO-hanke.  PALVO-hankkeessa suunnitellaan ja kuvataan palvelukeskuksen toimintamalli, toteutetaan vaadittavat järjestelmä- henkilöstö-, toimitila- ja johtamismallimuutokset sekä hoidetaan palvelukeskuksen toiminnan käynnistämisen edellyttämät tehtävät. 

PALVO-hankkeen tavoitteena on toteuttaa tilaaja-tuottajaohjauksen periaatteella toimiva, ministeriön alainen Oikeushallinnon palvelukeskus, joka tuottaa asiakasvirastoille talous- ja henkilöstöhallintopalveluja. Palvelukeskus on hallinnonalan tulosohjattu, nettobudjetoitu virasto (nettobudjetointi otetaan käyttöön erikseen päätettävänä ajankohtana)..

Oikeusministeriön hallinnonalan virastot siirtyvät virastoryhmittäin palvelukeskuksen asiakkaiksi. Siirtymisajankohdat ovat 1.1.2006, 1.4.2006 ja 1.1.2007. Palvelukeskuksen käyttöönotto tehdään kolmivaiheisesti näiden määräpäivien mukaisesti. 

Palvelukeskuksen käyttöönoton sekä tähän liittyvän talous- ja henkilöstöhallinnon toimintamallien uudistamisen arvioidaan mahdollistavan 220 henkilötyövuotta vastaavan työpanoksen säästön siten, että jatkossa talous- ja henkilöstöhallinnon tehtäviin käytetään palvelukeskuksessa 142  ja virastoissa 250 henkilötyövuotta. Nykytilaan verrrattuna tämä tarkoittaa 362 henkilötyövuotta vastaavan työpanoksen poistumista ministeriöstä ja virastoista. 

Muutoksen myötä tärkeäksi haasteeksi virastoissa ja koko hallinnonalalla tulee talous- ja henkilöstöhallinnon tehtävistä vapautuvien henkilöiden uudelleensijoittuminen. Vapautuvan henkilöstön uudelleensijoittaminen ja tähän liittyvät tehtävä- ym. järjestelyt  kuuluvat linjaorganisaatiolle. PALVO-hankeorganisaatio  luonnollisesti tukee ja opastaa uudelleensijoittamiseen liittyvissä tehtäväjärjestelyissä, mutta käytännön henkilöstösuunnittelu  on virastojen, keskushallintoyksiköiden ja oikeusministeriön  tehtävä.  Tätä työtä tukemaan on tarpeen asettaa erillinen henkilöstömuutoksen tukiryhmä, joka ensi vaiheessa keskittyy PALVO-henkilöstömuutoksen tukemiseen, mutta liittyen vireillä olevaan tuottavuusohjelmaan ja siinä valmisteltaviin vastaaviin toimenpiteisiin, 
henkilöstömuutoksen tukiryhmä osallistuu myös näihin liittyvien vastaavien henkilöstömuutosten tukemiseen.  

2.	PALVO-hankeorganisaatio käyttöönottovaiheessa sekä palvelukeskuksen käyttöönottoprojektin perustaminen

Käyttöönottovaiheessa tehtäviä keskitetään osaksi PALVO-hanketta asetettavaa käyttöönottoprojektia. Rakentamisvaihessa (PALVO II) asetetut Järjestelmämuutosprojekti, Tilaprojekti ja Toimintamalliprojekti on sulautettu käyttöönottovaiheen organisaatioon  ja rakentamisvaiheen Henkilöstömuutosprojekti päätetään lokakuussa 2006, kun palvelukeskuksen johto, esimiehet ja asiantuntijat Hämeenlinnan ja Turun toimipaikkaan on valittu. Henkilöstömuutosprojektille kuulunut valmistelu ja toimeenpano jatkuu osana Käyttöönottoprojektia muutoksen läpiviennin kokonaiskoordinaation varmistamiseksi. 

Hankkeen ohjausryhmän sekä keskitetyn hankehallinnan asema ja tehtävät säilyvät ennallaan. Käyttöönottovaiheessa keskitetty hankeorganisaatio muodostuu neljästä projektista: Järjestelmäprojekti, Toimitilaprojekti, Toimintamalliprojekti ja Käyttöönottoprojekti. Hankkeen kokonaisorganisaatio käyttöönottovaiheessa on esitetty seuraavassa kaaviossa. 

Ohjausryhmän vastuulla on hankkeen sisällöllinen kokonaisohjaus, tarvittavien välipäätösten valmistelu/tekeminen sekä riittävien resurssien varmistaminen projektin tavoitteiden saavuttamiseksi. Hankkeen hallinnan (hankepäällikkö Havala) vastuulla on koordinoida projekteja, varmistaa tiedonkulku hankkeessa, seurata projektien etenemistä sekä tuotoksia ja ylläpitää projektien läpivientiin tarvittavia yhteisiä työkaluja ja menetelmiä. 

Ohjausryhmään kuuluvat seuraavat henkilöt
-	talousjohtaja Harri Mäkinen (talousyksikkö), puheenjohtaja
-	apulaisosastopäällikkö Esko Sorvali (OHO)
-	hallitusneuvos Leena Kuusama (KPO)
-	hallintojohtaja Heli Herna (RISE)
-	tietohallintojohtaja Kari Kujanen (tietohallintoyksikkö)
-	kehitysjohtaja Timo Hietanen (Valtiokonttori)
-	valtiovarainministeriön nimeämä edustaja
-	laskentapäällikkö Hannele Havala (talousyksikkö), sihteeri
-	toimistosihteeri Outi Ahonen (Pardia ry), henkilöstön edustaja
-	suunnittelija Ilppo Alatalo (VTY ry), henkilöstön edustaja
-	pääluottamusmies Rauno Selenius (JUKO ry), henkilöstön edustaja
-	johtava konsultti Ari Linna (Accenture Oy)
-	konsultti Tommi Patanen (Accenture Oy).
Projektien vastuut ovat:
-	Järjestelmäprojekti vastaa siitä, että kaikki suunnitellut järjestelmämuutokset on toteutettu ja testattu. 
-	Toimitilaprojekti vastaa siitä, että palvelukeskuksen fyysiset työskentelyedellytykset (tilat, kalusteet, yhteydet, laitteet ym.) ovat olemassa ja ne saadaan aikataulun mukaisesti käyttöön. 
-	Toimintamalliprojekti vastaa palvelukeskuksen toimintamallin täsmentämisestä ja rakentamisesta niiden tehtävien osalta, jotka eivät kuulu muihin hankkeen projekteihin. 
-	Käyttöönottoprojekti vastaa käyttöönoton kokonaissuunnittelusta ja koordinoinnista, sekä viime kädessä talous- ja henkilöstöhallinnon palvelukeskuksen onnistuneesta käyttöönotosta.
Käyttöönottoprojekti
Käyttöönoton suunnittelusta ja kokonaiskoordinoinnista vastaa hankkeeseen uutena osana asetettava Käyttöönottoprojekti. Käyttöönottoprojektin projektiorganisaatio jakaantuu keskitettyyn ja paikalliseen käyttöönotto-organisaatioon. 

Keskitetty käyttöönotto-organisaatio jakaantuu seuraaviin osaprojekteihin (vastuuhenkilöt suluissa):

-	Käyttöönottoprojektin projektinhallinta (johdon asiantuntija Jutta Petäjä)
-	Organisoituminen (ylitarkastaja Sinikka Vahvaselkä, Rise)
-	Koulutus ja tiedotus (ylitarkastaja Virpi Valtee)
-	Järjestelmien tekninen käyttöönotto (atk-suunnittelija Tuija Tuomola)
-	Käyttäjätuen käyttöönotto (IT-palvelupäällikkö Pirkko Rautavirta, OTKK)
-	Toimintamallin käyttöönotto (ylitarkastaja Sinikka Vahvaselkä, Rise)
-	Paikallisen käyttöönoton tuki (laskentapäällikkö Hannele Havala)

Johdon asiantuntija Jutta Petäjä toimii Käyttöönottoprojektin projektipäällikkönä.

Osaprojektit vastaavat käyttöönoton valmistelusta omilla osa-alueillaan. Osaprojektien vastuut ovat: 
-	Vastuu käyttöönoton valmistelusta omalla osa-alueella
-	Käyttöönottosuunnitelmien pohjien laatiminen edelleen virastossa täydennettäväksi ja hyödynnettäväksi
-	Käyttöönoton ohjeistaminen ja tähän liittyvän tukimateriaalien tuottaminen paikallisen käyttöönoton tukemiseksi, esim. koulutusmateriaalit
Projektipäällikkö ja osaprojektien vetäjät muodostavat käyttöönottoprojektin projektiryhmän. Henkilöstöä edustavilla järjestöillä,  AKAVA/Juko, PARDIA JA VTY,  on oikeus nimetä yksi yhteinen edustaja käyttöönottoprojektin projektiryhmään ja mahdollisiin käyttöönottoprojektin alaisiin työryhmiin. 
Paikallisen käyttöönotto-organisaation tehtävänä on käyttöönottosuunnitelmien mukauttaminen virastoihin, sekä käyttöönoton tehtävien tekeminen virastoissa. Paikallinen käyttöönotto-organisaatio on kaksitasoinen: käyttöönottoa varten on nimetty sektorien käyttöönoton vastuuhenkilöt sekä virastojen käyttöönottovastaavat. Lisäksi nimetään sisäiset kouluttajat, joiden vastuulla on eri virastojen käyttöönottoon liittyvän koulutuksen toteuttaminen.

Sektorien (toimialojen) käyttöönottovastaavina toimivat seuraavat henkilöt: 
-	Ministeriö ja eräät virastot: hallitusneuvos Markku Kuusela
-	Julkinen oikeusapu ja kuluttajavalituslautakunta: suunnittelija Tuire Honko
-	Rikosseuraamusvirasto: talousjohtaja Kaisa Sistonen
-	Vankeinhoidon koulutuskeskus: johdon asiantuntija Jutta Petäjä
-	Vankeinhoitolaitos ja Kriminaalihuoltolaitos: hallintotarkastaja Markku Korpinen
-	Palvelukeskuksen Hämeenlinnan toimipiste: taloustarkastaja Anja Leino (toistaiseksi)
-	Palvelukeskuksen Turun toimipiste: kamreeri Heli Pukkila (Turun maksukeskus/OM).

3.	Henkilöstömuutoksen tukiryhmän asettaminen 
Hallinnonalalla tehtävien muutoshankkeiden henkilöstömuutoksen tueksi asetetaan henkilöstömuutoksen tukiryhmä. Tukiryhmän tehtävänä on PALVO-hankkeen henkilöstömuutoksen osalta
-	Muutoksen kohderyhmän kiinnittäminen ja kohderyhmän keskitetty hallinta
-	Virastojen tukeminen henkilöstömuutoksen toteuttamisessa
-	Apu yksilökohtaisten ratkaisujen miettimisessä ja toteuttamisessa yhdessä esimiehen kanssa 
-	Tukipaketin kerääminen eri uudelleenorganisointivaihtoehdoista
-	Oikeusministeriön osalta valtionhallinnon rekrytointijärjestelmän (Heli) hallinnoiminen (tarvittaessa)
-	Henkilöstömuutoksen toteutumisen seuraaminen
Henkilöstömuutoksen tukiryhmä toimii kansliapäällikön alaisuudessa. Tukiryhmän kokoonpano on seuraava: 
-	hallintojohtaja Olli Muttilainen, puheenjohtaja, OM 
-	hallitusneuvos Markku Kuusela OM
-	apulaisosastopäällikkö Esko Sorvali OM
-	valtionsyyttäjä Olavi Lippu, valtakunnansyyttäjänvirasto
-	hallitusneuvos Leena Kuusama, OM/kriminaalipoliittinen osasto
-	hallintojohtaja Heli Herna, Rikosseuraamusvirasto
-		kriminaalihuoltojohtaja Katri Järvinen, Rikosseuraamusvirasto
-	johtaja Marjatta Kaijalainen, Helsingin vankila.

Tukiryhmän toimikausi päättyy 31.12.2007.

	

	Kansliapäällikkö		Kirsti Rissanen

	Talousjohtaja		Harri Mäkinen

JAKELU	Projektihenkilöstö
	Oikeusministeriön hallinnonalan virastot (A-jakelu)
Oikeusministeriön osastot ja yksiköt (B-jakelu)

F:\OMtukipalvelutPALVO\käyttottoproj\k-otto+hemuasettamispäätös.doc